1γ. ΝΟΜΟΣ υπ’ αριθ. 269 της 15/16 Ιουν. 1943 (ΦΕΚ Α΄177) Περί υπαγωγής των ασφαλιστικών οργανισμών εργατών θαλάσσης εις το εγγυητικόν Κεφάλαιον Οργανισμών Κοινωνικής Ασφαλίσεως. Εκυρώθη δια της υπ’ αριθ. 309/1946 πραξ. Υπ. Συμβουλίου. Άρθρον μόνον.-1.Εις οικονομικήν ενίσχυσιν εκ του εγγυητικού Κεφαλαίου Οργανισμών Κοινωνικής Ασφαλίσεως του συσταθέντος δια του Ν.Δ. 2122/43 δικαιούνται και οι Ασφαλιστικοί Οργανισμοί Εργατών Θαλάσσης, οι υπαγόμενοι εις την αρμοδιότητα του Υπουργείου Εμπορικής Ναυτιλίας, αναγραφομένης προς τούτο σχετικής πιστώσεως, εις τον προϋπολογισμόν του Υπουργείου τούτου υπό ίδιον Κεφάλαιον και άρθρον. 2.Τα δια την ενίσχυσιν των ως άνω οργανισμών απαιτούμενα χρηματικά ποσά διατίθενται βάσει πράξεως του Υπουργικού Συμβουλίου, στηριζομένης εις πρότασιν των Υπουργών Οικονομικών και Εμπορικής Ναυτιλίας μετά γνώμην της υπό του άρθρ. 2 του αυτού ως άνω Ν.Δ/τος προβλεπομένης επιτροπής, εις ην συμμετέχει, προκειμένης ενισχύσεως των εις την αρμοδιότητα του Υπουργείου Εμπορικής Ναυτιλίας υπαγομένων οργανισμών, και ο Διευθυντής Προνοίας Εργατών θαλάσσης. 